রয়েল সোসাইটির সহায়তায় ইমপেরিয়াল কলেজ লন্ডন ও কুইন মেরি ইউনিভার্সিটি লন্ডন সম্প্রতি এক গবেষণায় দেখেছে, তাদের দেশের হাম্বলবি বা ভ্রমর কীটনাশকে আসক্ত হয়ে পড়ছে। ভ্রমরের এই আসক্ত হয়ে পড়ার বিষয়টি তারা গবেষণাগারেও পরীক্ষা করে দেখেছেন। এ বিষয়ে সায়েন্স ডেইলির এক প্রতিবেদনে জানানো হয়েছে, পরীক্ষাটি করতে গিয়ে গবেষকরা দেখেন, ভ্রমরের খাদ্যাভ্যাসে কীটনাশকের প্রভাব নিয়ে আগে যে ধারণাটি ছিল তার চেয়ে ভয়াবহ প্রভাব রাখছে। গবেষকরা তাদের পরীক্ষায়, একাধিক বাটিতে চিনির দ্রবণ রাখেন এবং এর মধ্যে কয়েকটিতে প্রচলিত নিকোটিনয়েড গ্রুপের কীটনাশকের অতি স্বল্পমাত্রা যোগ করেন। গবেষকরা দেখেন, যেসব বাটিতে কীটনাশক মেশানো সেসব বাটির খাবারই যে ভ্রমর একবার খেয়েছে তারা বার বার খাচ্ছে সেই খাবার। আর সাধারণ চিনির দ্রবণের বাটির দিকে তুলনামূলক কম যাচ্ছে তারা।